**Pasientinformasjon**

**Føde og barsel seksjonen  
Bærum sykehus**

Telefon: 67 80 94 75

**Informasjon ved bruk av morsmelkerstatning til friske nyfødte barn på barselavdelingen**

Som næringskilde for spedbarn har morsmelk en ideell sammensetning av næringsstoffer og er unikt tilpasset det nyfødte barnet. Morsmelk fremmer modning av tarmen, overfører antistoffer til barnet som direkte motvirker infeksjoner, samt programmerer barnet med tanke på helseeffekter senere i livet.

Av følgende årsaker frarådes bruk av morsmelkerstatning (MME) eller vann til friske nyfødte uten medisinsk grunn:

**Morsmelkerstatning gir mer metthetsfølelse enn morsmelk som fører til at:**

barnet sover lenger enn det som er normalt for nyfødte

* barnet kan komme sjeldnere til brystet enn hva som er ønskelig, for å få i gang en god melkeproduksjon

MME er laget på kumelk som endrer barnets tarmflora

**Når barnet dier sjeldnere risikerer mor:**

mer melkespreng som igjen kan gjøre det vanskelig for barnet å få et godt sugetak, og føre til såre brystknopper

* at det påvirker melkeproduksjonen

**MME gitt med flaske kan gi barnet**:

Sugeforvirring

**Normal fysiologi og adferd hos nyfødte er som følgende**:

* har stort sugebehov

8-10-12 ganger i døgnet eller mer er vanlig

* de kan virke urolig og utilfreds og kan gråte en del
* roer seg best ved brystet og tett inntil hud mot hud kontakt hos mor eller eventuelt far/partner

**Må spise hyppig:**

fordi magesekken er liten de første dagene

for å få i seg nok melk

fordi morsmelk fordøyes raskere enn morsmelkerstatning

fordi dette stimulerer til god melkeproduksjon hos mor

fordi fødselsvekten gjenvinnes raskere

fordi hyppig diing de første dagene er forbundet med større melkemengde senere, og kan forebygge gulsott hos barnet

**Kun morsmelk de første dagene, uten bruk av morsmelkerstatning er forbundet med:**

* en god ammestart og en lengre ammeperiode